சனத்தொகையின் பெரும்பாலானோர் அனுபவிக்கும் இவ்வாறான துன்ப நிலை அரசாங்கத்தினால் மேற்கொள்ளப்படும் செழிப்பான தேசியப் பொருளாதாரம் ஒன்று கட்டியெழுப்பப்படுகின்றது என்ற பிரசாரத்தினை மறுதலிக்கிறது. 2010இலிருந்து 2012 வரை, கைத்தொழில் மற்றும் வர்த்தகம் ஆகிய துறைகளினைச் சார்ந்த ஊழியர்களின் உண்மை ஊதிய வீதச் சுட்டெண் 73.1 இலிருந்து 69.7 ஆகக் வீழ்ச்சி அடைந்துள்ளது. சேவைகள் துறையில் இது 55.6 இலிருந்து 53.7 ஆகக் குறைந்துள்ளது. இந்த இரண்டு துறைகளும் நாட்டின் 74% ஆன வேலை செய்வோரைக் கொண்டுள்ளன. இந்தக் காலப்பகுதியில் பெரும்பாலான அரச ஊழியர்களுக்கான மெய் ஊதிய வீதச் சுட்டி ஒரே நிலையில் தேக்கம் அடைந்தோ அல்லது குறைவடந்து சென்றுள்ளது.